user
Aiza no ahazoana andin-tantely ompiana?


assistant
Torolalana fiompiana tantely amin’ny fomba nohatsaraina
Recyclage des apiculteurs relais Boeny – novembre 2018
6 INSIGHT in development
- Mividy andian-tantely amin’ny mpiompy na amin’ireo mpihaza andian-tantely raha manakaiky
toerana amoron’ala be azy. Ny andian-tantely azo avy amin’ny fizarana andian-tantely efa tamana
no tena tsara indrindra. Marihina fa ny toetoetran’ny andian-tantely iray dia mifandray betsaka
amin’ny andian-tantely niaviany. Noho izany, betsaka kokoa ny tokin’aina amin’ny hahatamana
andian-tantely efa zatra fiompiana. Ireo andian-tantely azo amin’ny fihazana dia tsy fanta-
piaviana loatra ka kely noho izany ny tokinaina amin’ny hahatamana azy.
- Misambotra andian-tantely: mandritra ny fotoana fanilahan’ny tantely dia maro ireo andian-
tantely hita miala ny toerany taloha ka mandrazona mipetraka amin’ny rantsan-kazo na toerana
takotakona. Azo atao ny misamboatra azy ireny amin’ny fandemana azy amin’ny fafy rano kely ary
araraka anaty kitapo na harona ahafahana mitondra azy. Kendrena anefa tsy hanempotra azy ny
kitapo.
Mazàna dia efa misy làlana fandehanany ireny andian-tantely ireny izay fantatry ny olona eny
amin’ny faritra manamorona faritrala betsaka felana ho sakafon’ny tantely sy betsaka mpiompy
tantely.
- Mamandrika andian-tantely. Ara-pamaritana, ny atao hoe mamandrika andin-tantely dia
mametraka akany vonona handray andian-tantely mifindra monina na manilaka eo amin’ny
toerana izay heritreretina fa afaka iveloman’ny tantely. Fepetra telo no ilaina tomombana
amin’ny famandrihana andian-tantely:
- Tokony ho amin’ny toerana efa fandalovan’ny andian-tantely mifindra monina na manilaka
no hametrahana ny fandrika. Ampifanarahana amin’ny fepetra rehetra takiana amin’ny
fanorenana toby fiompiana ny fisafidianana ny toerana hanorenana ny vata famandrihana
- Ny vata famandriahana dia tranon-tantely vonjimaika natao hitoeran’ny tantely mandritra ny
fotoana fohy mandrapamindrana azy eny amin’ny toby fiompiana.
Ny vata famandriahana dia tokony hanana firafitra mitovy tanteraka amin’ny vata tokony
hiompiana ny tantely fa ny refiny no latsaka kely. Ny refin’ny kadira dia tokony hitovy
amin’ny vata tena hiompiana mba hanamora ny famindrana azy fa ny isan’ny kadira no
latsaka kely (4 na 5).
Azo atao anefa ny mampiasa izay fitaovana rehetra mety hitoeran’ny tantely ho vata
famandrihana fa ny famindrana azy fotsiny no mitaky haitao mba hampahomby azy. Azo atao
ny mampiasa vata kesika tsotra, vatan-kazo loaka na foana aty, takoboka na vilany tany, sns.
Matetika dia tena mahomby ny vata tranainy na vata narafitra avy amin’ny hazo nalaina
tamin’ny vatan-tantely tranainy. Misy koa karazan-kazo tena tian’ny tantely
- Ny fampiasana hanitra famandrihana tantely. Ny hanitra famandrihana dia ampiasaina
ahosotra amin’ny vata famandrihana mba hanome hanitra hanintona ny tantely mifindra
monina hitoetra ao amin’ny vata famandrihana. Azo atao ny mividy na manamboatra hanitra
famandrihana. Amin’ny ankapobeny ny hanitra famandrihana dia fangaro savoka sy menaka
manitra: essence de citronnelle sy essence de térébenthine.
Ahosotra amin’ny vavan’ny vata sy ny ao anatiny ny hanitra famandrihana ary havaozina
matetika izany (isan-kerinandro ohatra) mba tsy hahalefy azy.
- Manilaka na mizara andian-tantely. Ny andian-tantely azo avy amin’ny fanilahana no tsara
indrindra amin’ny andian-tantely vao ompiana satria dia afaka misafidy an’izay taranaka alaina ny
mpiompy. Matetika mantsy ny andian-tantely azo avy amin’ny fandrika na samborina dia andian-
tantely efa mpifindra monina na sarotra tamana.
Tsara ho fantatra fa ny andian-tantely mpifindra monina dia sarotra dia sarotra ny miompy azy.
Toa izany koa ireo andiany izay mpandefa zanany matetika dia tsy antenaina ahazoam-bokatra
loatra satria dia lany zaraina foana ny andiany tokony hiasa hameno vokatra.